《君马黄》
宋代·邓林

君马黄，我马骊，二马并辔行且驰。君马行行日千里，我马服盐驰，俯首垂两耳。

世人不辨骊与黄，我马如何君马良。一日长鸣上虞阪，伯乐相逢恨迟晚。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。